open-index/open-wikipedia-markdown huggingface dataset:
Tajay Gayle

**Tajay Gayle** (sündinud 2. augustil 1996 Kingstonis) on Jamaica kaugushüppaja.

2016. aastal võistles Tajay Gayle kaugushüppes ja sai tulemuseks 7.54 m. 2017. aastal hüppas ta 11. veebruaril Montego Bays esimest korda üle 8 meetri. Juulis osales ta Rabatis Teemantliiga võistlusel, mis on tema esimene võistlus väljaspool Jamaicat.

Austraalias Gold Coastis toimunud 2018. aasta Rahvaste Ühenduse mängudel hüppas ta 8.12 ja sai neljanda kohaga. Roomas jõudis ta 8.17 m-ni, oma esimese võidu Teemantliigas saavutas ta 13. juulil Rabatis. Augusti alguses Torontos toimunud NACAC meistrivõistlustel võitis ta hõbemedalit 8.24. Pärast teist kohta Birminghamis pääses ta Teemantliiga finaali Zürichis ja saavutas 8,15 m-ga neljanda koha.

4. mail 2019 hüppas ta Kingstonis 8.30. Kaks nädalat hiljem võitis ta Shanghais teist korda Teemantliiga võistluse. Augustis osales ta esmakordselt Lima Panameerika mängudel ja võitis seal 8,17 m hõbemedali kuubalase Juan Miguel Echevarría järel. Gayle tuli Jamaica meistriks kaugushüppes 2019. aastal. 2019. aasta maailmameistrivõistlustel Dohas kvalifitseerus ta viimasena finaali tulemusega 7.89. Finaalis võitis ta seal uue Jamaica rekordi ja uue maailma hooaja tipptulemusega 8,69 m täiesti üllatuslikult kuldmedali.

## Välislingid
*
Võistkondlikud maailmameistrivõistlused males

**Võistkondlikud maailmameistrivõistlused males** (inglise keeles *World Team Chess Championship*) on FIDE egiidi all peetav rahvusvaheline malevõistlus rahvuskoondistele. 

Korraldatakse 1985. aastast. Esimesed neli võistkondlikke MM-võistlusi peeti Luzernis. Hilisemaid MM-võistlusi on peetud Armeenias, Iisraelis, Türgis, Hiinas, Venemaal ja Kasahstanis. Aastatel 1985–2010 korraldati võistlusi iga nelja aasta tagant, 2011. aastast toimuvad MM-id iga kahe aasta tagant (paaritutel aastatel). 

Esimestel võistlustel (1985) kuulus võistkonda 8 liiget (mängiti kuuel laual), aastatel 1989–2010 kuus liiget (mängiti neljal laual) ja alates 2011. aastast kuulub võistkonda viis liiget (mängitakse neljal laual).   

2007. aastast peetakse eraldi võistlusi naismaletajatele. Võistkonda kuulub viis liiget; mängitakse neljal laual. Alates 2017. aastast peetakse naiste võistkondlikke MM-võistlusi samas kohas ja samal ajal lahtiste võistlustega.

## Osavõtvad rahvuskoondised
Võistkondlikele MM-võistlustele pääseb vaid 10 võistkonda. Näiteks märtsis 2019 Nur-Sultanis toimunud võistlustele määrati osalised järgmiselt:
*valitsev võistkondlik maailmameister
*valitsev Euroopa võistkondlik meister
*valitsev Aasia võistkondlik meister
*kõrgema keskmise ELO-reitinguga Põhja-Ameerika võistkond
*kõrgema keskmise ELO-reitinguga Aafrika võistkond
*2018. aasta maleolümpia 3 paremat võistkonda (kes ei klassifitseerunud muude parameetrite alusel)
*korraldajariigi võistkond
*FIDE presidendi nominatsioon

## Naiste võistkondlikud maailmameistrivõistlused males
Naiste võistkondlikuks maailmameistriks on enim kordi (4) tulnud Hiina (2007–2011, 2019). Korra on tulnud maailmameistriks Ukraina (2013), Gruusia (2015) ja Venemaa (2017).

Kolm võistkondlikku MM-kulda on saanud Hou Yifan, Zhao Xue, Shen Yang ja Huang Qian, kaks kuldmedalit Tan Zhongyi, Ju Wenjun ja Jekaterina Lagno.

Pilt: HouyifanCorus2007.jpg |Hou Yifan 
Pilt: Xue_Zhao.jpg |Zhao Xue
Pilt: Shen_Yang_chess.jpg |Shen Yang
Pilt: Huang_Qian_2012-9-3_Istanbul.jpg|Huang Qian


Ühe võistkondliku MM-kulla on saanud Zhang Xiaowen, Anna Ušenina, Marija Muzõtšuk, Natalja Žukova, Bela Hotenašvili, Inna Gaponenko, Lela Javahišvili, Meri Arabidze, Nino Batsiašvili, Salome Melia, Nana Dzagnidze, Aleksandra Kostenjuk, Valentina Gunina, Aleksandra Gorjatškina, Olga Girja, Lei Tingjie ja Ding Yixin.

## Võistkondlikud (lahtised) maailmameistrivõistlused males

Võistkondlikuks maailmameistriks lahtisel turniiril (osa võtta võivad ka naismaletajad) on tulnud Venemaa (5 kuldmedalit), Nõukogude Liit (2), Hiina (2), Ukraina (1), Armeenia (1) ja Ameerika Ühendriigid (1).

1989. aastal Šveitsis Luzernis toimunud võistkondlikel maailmameistrivõistlustel kuldmedali võitnud Nõukogude Liidu võistkonda kuulus ka eesti malesuurmeister Jaan Ehlvest.

## Vaata ka
*Euroopa võistkondlikud meistrivõistlused males

## Välislingid
* World Team Championship 1985-2023
*World Team Championship 2019. wteams.astana2019.fide.com
Septfontainesi loss

**Septfontainesi loss** (letseburgi keeles: *Buerg vu Simmer*, prantsuse keeles: c*hâteau de Septfontaines*) on Kesk-Luksemburgis Seitsme lossi orus asuv loss. Septfontainesi küla kohal asuv keskaegne loss on praegu eraomandis ja seda külastada ei saa.

## Ajalugu
Ei ole teada, millal esimene kindlus Septfontainesi (Simmernisse) rajati. 1192. aastast on teada, et Septfontainesi isand oli keegi Tider. Aastal 1233 andis Johann von Simmern (Jean de Septfontaines) Simmerni küla ja lossi Luksemburgi krahvinna Ermesinde kaitse alla. 14. sajandi alguses oli lossi isand keiser Heinrich VII sõber Thomas de Septfontaines.

Renessansiaegse nelinurkse torni lossi põhjasissekäigu juurde ehitas 1600. aastal Christoph von Criechingen.

1779. aastal hävis üha halvemas seisus olev loss tulekahjus.

1919. aastal loss osaliselt lammutati, kuid 1920. aastal otsustasid omanikud hakata lossi restaureerima. Tollal ei pööratud aga ajaloolisele arhitektuurile erilist tähelepanu ega hoolitud sellest.

2. detsembril 1937 kanti Septfontainesi lossi varemed Luksemburgi ehistis- ja kultuurimälestiste registrisse.

## Nimi

Nimi *Septfontaines* on prantsuse neologism (kohalik elanikkond on peaaegu täielikult letseburgikeelne), mis on tuletatud 19. sajandil ja varem ladina- ja saksakeelsetes dokumentides kasutusel olnud linna vanast nimest *Siebenborn* (otsetõlkes *seitse kevadet*). Linnas asuva purskkaevu järgi on kasutusel olnud ka *Siewebueren*. Nime *Siebenborn* on sageli lühendatud kui *7born*.

## Viited
1938. aasta ujumise Euroopa meistrivõistlused

**1938. aasta [[ujumise Euroopa meistrivõistlused]]** toimusid Suurbritannias Londonis 6. kuni 13. augustini. 

Võistlused toimusid Wembley Arenal. Võistlused korraldas Euroopa Ujumisliit LEN. 

Võistlused olid ujumises, vettehüpetes ja veepallis meestele. Võistluste edukaim riik oli Saksamaa, kes saavutas 14 medalit (viis kulda, seitse hõbedat, kaks pronksi).

## Tulemused

### Ujumine mehed

#### 100 m vabalt

	
Maailmarekord: **56,4** (1936) Peter Fick,  
Euroopa meister 1931: **59,7** Ferenc Csik,  Ungari

	
#### 400 m vabalt
	
Maailmarekord: **4.38,7** (1934) Jack Medica,  
Euroopa meister 1934: **4.55,5** Jean Taris, 

			
#### 1500 m vabalt
	
Maailmarekord: **18.58,8** (1938) Tomikatsu Amano,  
Euroopa meister 1934: **20.01,5** Jean Taris, 

	
#### 100 m selili
	
Maailmarekord: **1.04,8** (1936) Adolph Kiefer,  
Euroopa meister 1934: **1.11,7** John Besford, 

	
#### 200 m rinnuli
	
Maailmarekord: **2.37,2** (1936) Jack Kasley,  
Euroopa meister 1934: **2.49,0** Erwin Sietas,  Saksamaa
		

#### 4x200 m vabalt
	
Maailmarekord: **8.51,5** (1936)  Masanori Yusa,Shigeo Sugiura,Masaharu Taguchi,Shigeo Arai 
Euroopa meister 1934: **9.30,2**  Ungari Ödön Grof,Andras Marothy,Ferenc Csik,Árpád Lengyel 


### Ujumine naised

#### 100 m vabalt
	
Maailmarekord: **1.04,6** (1936) Willy den Ouden,  
Euroopa meister 1934: **1.07,1** Willy den Ouden, 

 	
#### 400 m vabalt
	
Maailmarekord: **5.06,1** (1938) Ragnhild Hveger,  
Euroopa meister 1934: **5.27,4** Rie Mastenbroek, 

	
#### 100 m selili
	
Maailmarekord: **1.13,6** (1936) Nida Senff,  
Euroopa meister 1934: **1.20,3** Rie Mastenbroek, 


#### 200 m rinnuli
	
Maailmarekord: **2.56,9** (1937) Jopie Waalberg,  
Euroopa meister 1934: **3.09,2** Martha Genenger,  Saksamaa 


#### 4x100 m vabalt

		
Maailmarekord: **4.27,6** (1938)  Eva Arndt,Gunvor Kraft,Birte Ove-Petersen,Ragnhild Hveger 
Euroopa meister 1934: **4.41,5**  Jopie Selbach,Ans Timmermans,Rie Mastenbroek,Willy den Ouden

 
### Vettehüpped mehed

#### 3 m hüppelaud

	
Euroopa meister 1934: Leo Esser,  Saksamaa 


#### 10 m torn

	
Euroopa meister 1934: Hermann Stork,  Saksamaa


### Vettehüpped naised

#### 3 m hüppelaud

	 
Euroopa meister 1934: Olga Jensch-Jordan,  Saksamaa


#### 10 m torn

		
Euroopa meister 1934: Hertha Schieche,  Saksamaa


### Veepall

	
Euroopa meister 1934:  Ungari Mihály Bozsi,Jenő Brandi,György Bródy,Olivér Halassy,Márton Homonnai,Sándor Ivády,Alajos Keserű,György Kutasi,János Németh,Miklós Sárkány,József Vértesy 


### Medalid
 Korraldajariik
Jabłonowo Pomorskie

**Jabłonowo Pomorskie** (saksa keeles *Jablonowo*, 1903–1945 *Goßlershausen*) on linn Poolas Kujawy-Pomorze vojevoodkonnas Brodnica maakonnas, Jabłonowo Pomorskie valla halduskeskus. Jabłonowo Pomorskie asub Grudziądzist umbes 29&nbsp;km idakagus.

Asulat on esmamainitud 1222. aastal, linnaõigused sai 1962. aastal.

## Galerii

Jabłonowo-Zamek, kościół św. Wojciecha (2).jpg
Jablonowo dom.jpg
Jablonowo Pomorskie center.JPG


## Viited
Denis Bertrand

**Denis Bertrand** (sündinud 1949) on prantsuse semiootik.

Ta on tegelenud kirjandussemiootika ja üldsemiootikaga.

2017. aastal esines ta Tartus semiootika suvekoolis. 

## Teoseid
*Bertrand, Denis 2000. *Précis de sémiotique littéraire*. Paris: Nathan.
*Bertrand, Denis; Fontanille, Jacques (eds.) 2006. *Régimes sémiotiques de la temporalité. La flèche brisée du temps*. (Formes sémiotiques.) Paris: PUF.
Janowiec Wielkopolski

**Janowiec Wielkopolski** (saksa keeles *Janowitz*) on linn Poolas Kujawy-Pomorze vojevoodkonnas Żnini maakonnas, Janowiec Wielkopolski valla halduskeskus.

Janowiec Wielkopolski sai linnaõigused enne 1458. aastat.

## Galerii

Janowiec Wielkpolski church.jpg
Janowiec rynek.jpg


## Viited
Penn (arhitektuur)

**Penn** ehk **sõlgpuu** on hoone katuse sarikapaari omavahel ühendav rõhtpuu.

### Sõnavara
Detaili kohta kasutatakse kirjanduses veel sõnu *laepenn*, vahel ka eksitavalt *laetala*. Pennidega katusekonstruktsiooniga katust nimetatakse *pennkatus*

## Vaata ka
* toolvärk

## Viited
Nana Dzagnidze

**Nana Dzagnidze** (gruusia keeles ნანა ძაგნიძე; sündinud 1. jaanuaril 1987 Khuthaisis) on gruusia maletaja, rahvusvaheline suurmeister (2008).

Dzagnidze on kolmekordne Gruusia naiste malemeister (2003, 2004, 2008). Ta on tulnud kolmel korral noorte maailmameistriks neidude seas: 1999. aastal U12-, 2001. aastal U16- ja 2003. aastal U18-vanuseastmes. 2003. aastal võitis ta Nahhitševanis naisjuunioride maailmameistrivõistlused. 2017. aastal tuli ta Riias Euroopa naiste malemeistriks. 2018. aastal võitis ta Vysoké Tatrys Euroopa naiste meistrivõistlustel hõbemedali. 

2004. aastal mängis ta naiste maailmameistrivõistluste turniiril Elistas (64 osavõtjat), kus sai turniiritabelis 15. asetuse. Ta jõudis teise ringi, kus kaotas Nino Hurtsidzele.

Dzagnidze on võitnud Gruusia võistkonna koosseisus naiste maleolümpiatel kuldmedali (2008; mängis teisel laual) ja kaks pronksmedalit (2010, 2018). Naiste võistkondlikel maailmameistrivõistlustel võitis ta kaks pronksmedalit (2011, 2017).

Ta sai FIDE-lt 2001. aastal naiste rahvusvahelise meistri, 2003. aastal naiste suurmeistri, 2004. aastal rahvusvahelise meistri ja 2008. aastal rahvusvahelise suurmeistri nimetuse. 

## Tunnustus
*2017 – FIDE Caissa auhind

## Välislingid
*
*Nino Dzagnidze FIDE andmebaasis
Nino Hurtsidze

**Nino Hurtsidze** (gruusia keeles ნინო ხურციძე; sündinud 28. september 1975 – 23. aprill 2018 Thbilisi) oli gruusia maletaja, naiste suurmeister (1993).

Hurtsidze oli viiekordne Gruusia naiste malemeister (1989, 1993, 2005, 2006, 2013). 1998. aastal võitis ta Gruusia meistrivõistlused (võistles koos meesmaletajatega). Ta tuli kahel korral naisjuunioride maailmameistriks (1993, 1995).

Ta mängis naiste maailmameistrivõistluste tsoonidevahelistel turniiridel: 1993. aastal Jakartas (39 osavõtjat) jagas ta 19.–25. kohta ja 1995. aastal Chişinăus (52 osavõtjat) jagas 10.–16. kohta. 

2000. aastal New Delhis peetud naiste maailmameistrivõistluste turniiril (64 osavõtjat, nokautsüsteem) sai Hurtsidze turniiritabelis 19. asetuse, kuid kaotas avaringis Anna Hahnile. 2001. aastal Moskvas MM-turniiril võitis ta teises ringis Anna Zatonskihhi, kaheksandikfinaalis Jekaterina Kovalevskajat, kuid kaotas veerandfinaalis selle turniiri võitnud Zhu Chenile. 

2004. aastal Elistas MM-turniiril kaotas Hurtsidze avaringis. 2006. aastal Jekaterinburgis võitis ta kaheksandikfinaalis Hou Yifani, kuid kaotas veerandfinaalis Alissa Galljamovale.
 
Augustis 2008 Naltšikis alanud MM-turniirile Gruusia maletajad, sealhulgas Hurtsidze, poliitilistel põhjustel kohale ei tulnud.

2012. aastal Hantõ-Mansiiskis MM-turniiril võitis Hurtsidze avaringis Élena Ntémpot, kuid teises ringis kaotas Zhao Xuele. 2015. aastal Sotšis kaotas ta avaringis Kovalevskajale. 2017. aastal Teheranis võitis ta avaringis Natalja Žukovat ja teises ringis Nino Batsiašvilit, kuid kaheksandikfinaalis kaotas Antoaneta Stefanovale. 

Hurtsidze võttis osa Gruusia naiskonna koosseisus viiest naiste maleolümpiast (1998–2002, 2006, 2012); sai neilt kaks medalit – pronksmedali (1998) ja hõbemedali (2000).

Ta sai FIDE-lt 1993. aastal naiste suurmeistri ja 1999. aastal rahvusvahelise meistri nimetuse. 

Hurtsidze suri 42-aastaselt vähki.

## Välislingid
*
Łabiszyn

**Łabiszyn** (saksa keeles *Labischin*, 1940–1945 *Lüderitz*) on linn Poolas Kujawy-Pomorze vojevoodkonnas Żnini maakonnas, Łabiszyni valla halduskeskus. Łabiszyn asub Noteći jõe ääres, Bydgoszczist umbes 20 km lõunaedelas.

Łabiszynit on esmamainitud 1247. aastal, linnaõigused sai 1369. aastal.

## Galerii

Labiszyn ratusz.jpg
Labiszyn street.jpg
Kościół Zwiastowania Najświetrzej Maryi Panny.jpg


## Viited
Sifan Hassan

**Sifan Hassan** (oromo keeles Siifan Hassan; sündinud 1. jaanuaril 1993 Adamas) on Etioopias sündinud Hollandi kesk- ja pikamaajooksja, kolmekordne olümpiavõitja.

Hassan lahkus Etioopiast 2008. aastal põgenikuna ja saabus 15-aastaselt Hollandisse. Ta hakkas jooksma ja õppis õeks. Novembris 2013 sai ta Hollandi kodakondsuse. 

Eindhoven Atletieki klubis treenides võitis ta 2011. aastal Eindhoveni poolmaratoni ajaga 1:17.10. Samal aastal osales ta kahel murdmaajooksul (Sylvestercross ja Mol Lotto Cross Cup), kus sai teised ​​kohad. 2012. aastal võitis ta nii need võistlused kui ka 3000 meetri jooksu Leideni Goudeni Spike'i võistlusel. 

Sifan tegi läbimurde 2013. aasta hooajal. Ta jooksis KBC kergejõustikuööl 800 meetri jooksu ajaga 2.00,86. Ta võitis Nijmegen Global Athletics ja Golden Spike Ostrava võistlustel 1500 m jooksu. 2013. aasta IAAF-i Teemantliigal võitis ta Athletissimas 1500 meetri jooksus isikliku rekordiga 4.03,73 ja oli Stockholmis DN Galal 3000 m jooksus kolmas ajaga 8.32,53 – selle ajaga oli ta maailmas neljas 2013. aasta hooaja arvestuses. 

Hassan võitis 2013. aasta krossi Euroopa meistrivõistlustel alla 23-aastastele kuldmedali. 2015. aasta maailmameistrivõistlustel Pekingis võitis ta 1500 m jooksus pronksmedali. Ta tuli 2016. aasta sisemaailmameistrivõistlustel 1500 m jooksus maailmameistriks. 2017. aasta maailmameistrivõistlustel Londonis sai ta pronksi 5000 m jooksus. 2019. aastal maailmameistrivõistlustel Dohas tuli ta 10 000 m jooksus maailmameistriks.

2019. aasta juulis ületas ta naiste miili maailmarekordi.

## Välislingid
* 
*
Autokaardid

**Autokaardid** on mängukaardid, millele on märgitud automudelid oma parameetritega nagu mootoritüüp, kubatuur, võimsus, maksimaalne pöördemoment, kiirendus 0‒100 km/h, tippkiirus, tühimass jmt. Autokaardid olid 1990. aastatel Eestis populaarne kogumiskaardimäng sarnaselt jalgpalli-, pesapalli-, hoki- vm spordialade kaartidega teistes maades.

## Mängu käik

Kaardipakis on hulk erinevaid kaarte ning mängimiseks jagatakse kõik kaardid mängijate vahel. Kaarte vastasele ei näidata ning võetakse mängu käigus järjest. Mängu käigus küsib üks mängija teiselt mõnda parameetrit, mida ta arvab enda kaardil esitatud automudelil olevat parema kui vastasmängijal. Seejärel avatakse kaardid. Parameetri poolest parema kaardi omanik saab vastase kaardi endale ning asetab mõlemad kaardid oma pakis kõige alla. Seejärel vooru korratakse, parameetri küsimise õigus on eelmises voorus kaardi endale saanud mängijal. Mängija on võitnud, kui on vastaselt saanud kätte kõik kaardid või vastane soovib mängu lõpetada. Mängu mängitakse sageli duellina, kuid võib mängida ka rohkemate mängijate osalusel.

Mängu oluliseks osaks on ka kaartidel olevate automudelite ja nende parameetrite tundmine.

## Autokaardid hasartmänguna

Kuna autokaardid on olnud ka kogutavate kaartidena maiustuste vmt noortele isuäratavate kaupade lisapanus, siis on autokaarte mängitud ka kaartide omandamise peale. Sel juhul tuleb mängija mängu oma kaardipakiga ning loovutab kaotades oma paki või mõne kindla kaardi pakist. Nii võib olla igal mängijal oma spetsiaalselt komplekteeritud pakk, millega ta läheb vastase vastu välja, lootes nt saada vastaselt kätte mõne haruldase või hea mängukaardi.

## Vaata ka

*Turbo (näts)
*Pokémon

## Viited
Kcynia

**Kcynia** (saksa keeles *Exin*) on linn Poolas Kujawy-Pomorze vojevoodkonnas Nakło maakonnas, Kcynia valla halduskeskus. Kcynia asub Bydgoszczist umbes 37 km lääneedelas.

Kcynia sai linnaõigused 1262. aastal. Esimese Poola jagamise tulemusel läks linn 1772. aastal Preisi kuningriigi võimu alla (vahepeal oli aastatel 1807–1815 Varssavi hertsogiriigi koosseisus). 1919. aastal läks linn Poola koosseisu tagasi.

## Galerii

Kcynia_,_Polska_._Widok_zabudowy_rynku._-_panoramio.jpg
Kcynia_klasztor.jpg
Kcynia ul. Dworcowa budynek Poczty - panoramio.jpg


## Viited
Georgi medal

**Georgi medal** (vene keeles Георгиевская медаль) oli Venemaa Keisririigi sõjaline autasu vapruse eest. 

Georgi medal asutati 10. augustil 1913. Nagu ka Georgi rist, oli see lisatud Püha Georgi ordeni juurde. Medalil oli samuti 4 klassi: kaks kõrgemat järku kullast, kaks madalamat hõbedast. Georgi medal oli ette nähtud alamate auastmete (sõdurite ja allohvitseride) autasustamiseks lahinguliste teenete eest rahu- ja sõjaajal, keda põhikirja järgi ei sobinud autasustada Georgi ristiga. Erinevalt Georgi ristist võis Georgi medalit anda ka tsiviilisikutele.

## Kirjeldus
Medali esiküljel (aversil) on kujutatud keiser Nikolai II portree ja kiri Б. М. НИКОЛАЙ II ИМП. И САМОД. ВСЕРОСС. (1917. aastal asendati keisri portree püha Georgi kujutisega). Medali tagaküljel (reversil) on kiri «ЗА ХРАБРОСТЬ» ("Vapruse eest"), medali number ja järk. Medali läbimõõt on 28 mm.

## Vaata ka
*Georgi rist
*Püha Georgi orden
Mojito (laev)

**Mojito** on Ameerika Ühendriikides ehitatud jahtlaev ja hiljem Eestis registreeritud reisilaev. 

## Tehnilised andmed
*Pikkus: 31,66 m
*Laius: 6,7 m
*Süvis: 2,1 m
*Kiirus: 10 sõlme
*Reisijaid: 40–100 inimest sõltuvalt sõidupiirkonnast

## Ajalugu
Laeva ehitas 1969. aastal Ameerika Ühendriikides firma Breaux Baycraft. Laeva omanikeks on olnud muuhulgas prantsuse muusik Johnny Hallyday ning tema pardal on käinud mõnigi filmitäht. 

2018. aasta kevadel omandas laeva Spinnaker OÜ Eestis ja see võeti kasutusele eksklusiivsema reisilaevana lühikruiisideks Tallinnast. 

## Välislingid
*Laevakinnistusraamat: Mojito
*Laeva koduleht
Gaasikeeramine

**Gaasikeeramine** (inglise keeles *gaslighting*) ehk **sohutamine** on psühholoogilise manipuleerimise vorm, mille käigus kuritarvitaja või kurjategija püüab sihtrühmas või sihtinimeses tekitada kahtlusi, pannes ta umbusaldama omaenda mälu, taju ja mõistust. Püsiva eituse, valede suunitlemise, vastuolude ja valetamise kasutamine hõlmab katseid kannatajat või ohvrit destabiliseerida ning veendumust delegitiseerida.

Merriam-Websteri inglise keele sõnastik kuulutas sõna "gaslighting" 2022. aasta sõnaks.

Termin on loodud 1938. aasta näidendi ja 1944. aasta filmi *Gaslight* põhjal: mees manipuleerib abikaasat end vaimuhaigeks pidama gaasitulede valguse vähendamise abil, väites, et tegemist on naise enda hallutsinatsioonidega.   19. sajandil oli gaasilampides ja -laternates võimalik leeki vastavalt vajadusele reguleerida. 

Tihti kasutatakse angloameerika terminit sotsiopaatia kirjeldusega seoses.

## Meditsiinis
Tervishoius tähistab gaasikeeramine protsessi, kus meditsiinitöötajad patsientide sümptomeid ignoreerivad või alahindavad ning tagajärjeks on valed või hilinenud diagnoosid. Sellise olukorra tekkimise oht on suurem naistel.

## Vaata ka

* valetamine
* Suurbritannia Post Office'i skandaal

## Viited
Yūsuke Suzuki

**Yūsuke Suzuki** (jaapani keeles 鈴木 雄介 *Suzuki Yūsuke*; sündinud 2. jaanuaril 1988 Nomis Ishikawas) on Jaapani kergejõustiklane. 

Ta on esindanud Jaapanit kergejõustiku maailmameistrivõistlustel 20 km distantsil kaks korda ja võistelnud 2012. aasta suveolümpiamängudel. Ta püstitas 2015. aastal oma kodulinnas Nomis toimunud võistlustel 20 km käimises ajaga 1:16.36 maailmarekordi. Ta võitis 2019. aasta maailmameistrivõistlustel Dohas 50 km käimises kuldmedali.

Suzuki võistles juba noorelt ja tema rahvusvaheline debüüt oli 2004. aasta kergejõustiku juunioride maailmameistrivõistlustel. Ta sai 10 000 meetri käimises pronksmedali 2005. aasta kergejõustiku noorte maailmameistrivõistlustel ja kergejõustiku 2006. aasta juunioride maailmameistrivõistlustel. Ta alustas võistlust seenioride arvestuses aasta hiljem ja tuli Aasia meistrivõistlustel 20 km käimises kuuendaks ja 2007. aasta suveuniversioonil neljandaks. Järgneva kahe aasta jooksul jäi ta Aasia meistrivõistlustel kümnendaks ja viiendaks. Isiklik parim aeg oli tal 1:22.05, kui ta osales 2009. aasta kergejõustiku maailmameistrivõistlustel, kuid ta oli viimaste käijate hulgas, kes 20 km distantsil finišeerus. 

Ta tuli 2010. aastal Aasia meistriks uue isikliku rekordiga 1:20.06, kuid ei löönud taas läbi ülemaailmsel areenil, saades 2010. aasta IAAFi käimise maailma karikavõistlustel 40. koha. Ta oli aasta lõpus Aasia mängudel viiendal kohal. 2011. aasta kergejõustiku maailmameistrivõistlustel tõusis ta maailma parimate käijate hulka, kui oli 20 km käimises üldarvestuses kaheksas. 2012. aasta suveolümpiamängudel Londonis, lõpetas ta 36. kohal. 2013. aasta hooaja alguses ületas Suzuki Jaapani rekordi kaks korda: ta tuli Jaapani meistriks ajaga 1:19.02. Samal aastal tuli ta ka teist korda Aasia meistriks, finišeerides ajaga 1:18.34 kodulinnas Nomis Ishikawas.
Kofani keel

**Kofani keel** on Ecuadoris ja Colombias räägitav keel, millel kindlaid sugulaskeeli ei ole ja mida peetakse seetõttu isolaatkeeleks.

Kofani keel on ohustatud. 2008. aastal rääkis seda Colombias 379 inimest ja Ecuadoris 638 inimest.

Kofani keeles on 27-30 konsonantfoneemi ja 10 vokaalfoneemi (sealhulgas 5 nasaliseeritud vokaali).

Arvsõnade süsteem on arvul 5 põhinev, kuid tänapäeval kasutatakse loendamisel hispaaniakeelseid arvsõnu.

## Viited

## Välislingid
*https://www.ethnologue.com/language/con
*http://www.endangeredlanguages.com/lang/1043
*https://glottolog.org/resource/languoid/id/cofa1242
Neutraalne sportlane

**Volitatud neutraalne sportlane** (ANA-Authorised Neutral Athletes) on kategooria, mille alusel saavad Venemaa sportlased võistelda rahvusvahelistel võistlustel pärast 2014. aasta detsembris esmakordselt ilmsiks tulnud dopinguskandaali.

Rahvusvaheline Kergejõustikuliit IAAF kiitis heaks 2017. aasta aprillis Londonis kergejõustiku maailmameistrivõistlustel 19 Venemaa sportlasest koosneva rühma osalemise. IAAF-i 2018. aasta sisemaailmameistrivõistlustel võistles neutraalsetena kokku kaheksa sportlast. IAAF-i 2018. aasta U20 maailmameistrivõistlustel võistles neutraalsetena kokku üheksa sportlast. 2018. aasta kergejõustiku Euroopa meistrivõistlustel võistles neutraalsetena kokku 30 sportlast. Venemaa volitatud neutraalsed sportlased võistlesid Kataris Dohas 2019. aasta kergejõustiku maailmameistrivõistlustel 27. septembrist kuni 6. oktoobrini. Neid esindas 29 sportlast.
Christopher Moseley

**Christopher Moseley** (sündinud 1950) on Suurbritannia keeleteadlane, fennougrist, läänemeresoome keelte uurija ja tõlkija.  

Ta on õppinud Londoni Ülikoolis slaavi ja Ida-Euroopa uuringute Instituudis ning saanud magistrikraadi. Tema uurimisvaldkonnad on uued kirjakeeled (*newly written languages*) ja geolingvistika. Tõlkinud eesti, läti ja soome keelest.  

2007. aastast töötab ta eesti keele õpetajana.  

Christopher Moseley on rajanud . 

## Teoseid
* 
* 
* 
* 

## Viited

## Välislingid
* Christopher Moseley koduleht (*[[inglise keel]]es*)
Myria Benedetti

**Myria Alexandra Benedetti** (tai keeles มีเรีย เบนเนเด็ดตี้; sündinud 6. veebruaril 1975), esinejanimega **Nat Myria** (นัท มีเรีย), on šveitsi päritolu tai laulja ja näitleja.

## Viited

## Välislingid

*
Paul Olak

**Paul Olak** (2. august 1880 Liiva – 31. oktoober 1949) oli eesti ajakirjanik, dramaturg ja teatridirektor.

Ta õppis aastatel 1890–1895 Muhu ja Karuse kihelkonnakoolis ning lõpetas aastal 1898 Kaarma õpetajate seminari.

Ta töötas aastatel 1898–1906 õpetajana ning 1907–1910 Õiguse ja Virulase toimetuses. Aastatel 1910–1922 oli ta ajalehe Tallinna Teataja .

Aastatel 1922–1933 oli ta Estonia teatri dramaturg. Aastatel 1933–1944 oli ta (vaheaegadega) Estonia teatri direktor. Aastal 1935 ja aastatel 1938–1940 oli ta ühtlasi ajakirja Teater peatoimetaja. Ta on avaldanud reisikirju, vesteid ja teatriarvustusi.

Ta oli Ajakirjanike Liidu asutajaid ja aastatel 1924–1926 selle esimees.

Põgenes aastal 1944 Rootsi, kus ta ka suri.

## Isiklikku
Ta oli aastatel 1911–1924 abielus Olga Mikuga, aastast 1925 oli ta abielus Gerd Neggoga.

## Välislingid
* Eesti teatri biograafiline leksikon. Tallinn 2000
Olavi Lepp

**Olavi Lepp** (sündinud 1. oktoobril 1977) on eesti ärijuht. 

Alates 1997. aastast on ta töötanud Swedbankis. 2019. aasta 30. septembrist on ta Swedbanki Eesti haru juhatuse esimees. Varem oli ta peadirektori kohusetäitja.  

Lepp on lõpetanud Tartu Ülikoolis ärikorralduse ja -juhtimise bakalaureuseõppe (*cum laude*). 

## Töökäik
*2000–2006 tootejuht, Hansapank
*2006–2008 Eesti makselahenduste üksuse juht, Hansapank AS
*2009–2010 Baltikumi makselahenduste üksuse juht, Swedbank AS
*2010–2015 Swedbank Groupi makselahenduste arendusüksuse juht, Swedbank AS
*2016–2018 Swedbank Groupi laenu ja maksetoodete üksuse operatsioonide juht, Swedbank AS
*2018–2019 riskijuht, Swedbank AS
*2019–… juhatuse esimees ja pangajuht, Swedbank AS

## Viited
Juhutöö

**Juhutöö** ehk **tööamps** on ajutise iseloomuga juhuslikku laadi tööots. See on sageli hooajaline töö, kus tööandjal on teatud perioodil tarvis tavapärasest oluliselt rohkem tööjõudu.

Juhutöid tehakse lepingu alusel eelnevalt kokkulepitud tingimustel.

Juhutöömajanduse (inglise keeles *gig economy*) all tuntakse olukorda, kus tööturul pakutavast moodustavad suure osa ajutise iseloomuga tööd.

Juhutööliste kvalifikatsioon on erinev, alates näiteks seenekorjajatest ja lõpetades mingi ühenduse (SRÜ, NATO, EL) tasandil mingi teise ühenduse tasandil (ÜRO, mingi riik, riikide ühendus) tegutsevate nõustajatega (konsultandid).

Sõna "tööamps"  on välja mõeldud iduettevõtte GoWorkaBit poolt, kes hakkas 2014. aastal pakkuma Eestis lühiajalisi paindlikke tööotsi ehk tööampse. GoWorkaBit kirjeldas 2014. aastal tööampsu järgmiselt: "Tööamps on lühiajaline tööots (kestusega kuni 140 h), toredas ettevõttes. Sobib tublile ja motiveeritud inimesele ja ei eelda väga spetsiifilisi oskusi ja eelnevat kogemust."

## Viited

## Välislingid
* Töötamine ELi institutsioonides
Liigesevedelik

**Liigesevedelik** ehk sünoviaalvedelik asub liigeseõõntes, bursades ja kõõlustuppedes mis on vooderdatud sünoviaalmembraaniga. Sõltuval ruumi suurusest sisaldavad need 0,1–3,5 mL liigesevedelikku.

Liigesevedelik koosneb plasma ultrafiltraadist ja sünoviaalrakkude poolt sünteesitavast hüaluroonhappest ning on võideks liigesele ja ainsaks toitaineks metaboolselt aktiivsele liigeskõhrele. 

Normaalne liigesevedelik on selge kahvatukollane viskoosne vedelik.

## Viited
Nungi keel

**Nungi keel** on Hiina-Tiibeti keelkonna nungi keelte hulka kuuluv keel, mida emakeelena räägivad nungid Birma põhjaosas ja vähesel määral sellega piirneval alal Hiinas.

Nungi keel on kriitiliselt ohustatud. Seda räägivad vaid vanad inimesed. Birmas räägib seda umbes 400 ja Hiinas 50 inimest.

## Viited
1947. aasta ujumise Euroopa meistrivõistlused

**1947. aasta [[ujumise Euroopa meistrivõistlused]]** toimusid Monacos Monte Carlos 10.–14. septembrini. 

Monaco korraldas esimest korda Euroopa Ujumisliidu võistlused. Programmis oli kolm ala: ujumine, vettehüpped ja veepall, kus jagati 16 komplekti medaleid. Need olid esimesed sõjajärgsed Euroopa meistrivõistlused ujumises, kuid üldjärjestuses kuuendad ujumise Euroopa meistrivõistlused.
## Tulemused

### Ujumine mehed

#### 100 m vabalt
	
Maailmarekord: **55,4** (1948) Alan Ford,  
Euroopa meister 1938: **59,8** Kees Hoving, 

		
#### 400 m vabalt
	
Maailmarekord: **4.38,5** (1941) Bill Smith,  
Euroopa meister 1938: **4.51,6** Björn Borg, 

		
#### 1500 m vabalt
	
Maailmarekord: **18.58,8	** (1938) Tomikatsu Amano,  
Euroopa meister 1938: **19.55,6** Björn Borg, 


#### 100 m selili
	
Maailmarekord: **1.04,0** (1948) Allen Stack,  
Euroopa meister 1938: **1.09,0** Heinz Schlauch,  Saksamaa


#### 200 m rinnuli
		
Maailmarekord: **2.35,0** (1947) Joe Verdeur,  
Euroopa meister 1938: **2.45,8** Joachim Balke,  Saksamaa 


#### 4x200 m vabalt
		 
Maailmarekord: **8:51.5** (1936)  Masanori Yusa,Shigeo Sugiura,Masaharu Taguchi,Shigeo Arai 
Euroopa meister 1938: **9.17,6**  Saksamaa Werner Birr,Wolfgang Heimlich,Hans Freese,Werner Plath 

		
### Ujumine naised

#### 100 m vabalt
		
Maailmarekord: **1.04,6** (1936) Willy den Ouden,  
Euroopa meister 1938: **1.06,2** Ragnhild Hveger, 

	
#### 400 m vabalt
		
Maailmarekord: **5.00,1** (1940) Ragnhild Hveger,  
Euroopa meister 1938: **5.09,0** Ragnhild Hveger, 


#### 100 m selili
	 
Maailmarekord: **1.10,9** (1939) Cor Kint,  
Euroopa meister 1938: **1.15,0** Cor Kint, 


#### 200 m rinnuli
	
Maailmarekord: **2.49,2** (1947) Nel van Vliet,  
Euroopa meister 1938: **3.05,4** Inge Sørensen, 


#### 4x100 m vabalt
		 
Maailmarekord: **4.27,6** (1938)  Eva Arndt,Gunvor Kraft,Birte Ove-Petersen,Ragnhild Hveger 
Euroopa meister 1938: **4.31,6**  Eva Arndt Riise,Gunvor Kraft,Birte Ove-Petersen,Ragnhild Hveger 


### Vettehüpped mehed

#### 3 m hüppelaud
	
Euroopa meister 1938: Erhard Weiß,  Saksamaa

 	
#### 10 m torn
	
Euroopa meister 1938: Erhard Weiß,  Saksamaa

 
### Vettehüpped naised

#### 3 m hüppelaud
	
Euroopa meister 1938: Betty Slade, 


#### 10 m torn
	
Euroopa meister 1938: Inge Beeken, 


### Veepall
	
Euroopa meister 1938:  Ungari Mihály Bozsi,Jenő Brandi,Olivér Halassy,Gyula Kánásy,Kálmán Kislégi,Ferenc Mezei,István Mezey,István Molnár,János Németh,Miklós Sárkány,József Tolnay


### Medalid
Rivo Jõõras

**Rivo Jõõras** (2. mai 1965 Tallinn – 18. juuli 1998 Tallinn) oli eesti veemootorisportlane. 

Ta on lõpetanud 1983. aastal Tallinna 43. Keskkooli ja 1990. aastal peenmehaanikuna Tallinna Tehnikaülikooli. 

Töötas AS MootorReisid Eurolinesi vedude osakonna juhatajana.

Ta hukkus 18. juulil 1998 Harku järvel vabapaatide võistlusklassi O-250 Euroopa meistrivõistluste võistlussõidul. 

## Sportlasena
Alustas treeninguid 1977. aastal Noorte Meremeeste Klubi veemotoringis Lembit Aaslav-Kaasiku juhendamisel.
*1978 võistlusklassis S-250 (SA) Eesti NSV noortemeister
*1981 võistlusklassis S-350 (SB) 2-kordne Eesti NSV noortemeister
*1979–1981 võistlusklassis S-250 (SA) 3-kordne NSV Liidu noorte meistrivõistluste pronksmedal
*1986–1991 võistlusklassis S-350 (SB) 7-kordne Eesti NSV meister 
*1992–1995 ja 1997–1998 võistlusklassis O-250 6-kordne Eesti meister 
*1992–1994 Balti karika võitja 
*Euroopa meistrivõistlustel võistlusklassis O-250:
*1997 7. koht
*1998 6. koht 
*maailmameistrivõistlustel võistlusklassis O-250:
**1992 18. koht
**1994 8. koht (sõitis veel Ida-Saksa päritolu Königi mootoriga)
**1997 5. koht 

## Sporditegelasena
*1991 Eesti Veemotoliidu juhatuse liige 

## Tunnustus
*1992, 1994 ja 1997 Eesti parim veemotosportlane

## Mälestuse jäädvustamine
Alates 1999. aastast peetakse tema temanimelist mälestusvõistlust. 

## Isiklikku
Tema isa oli veemotosportlane Ilmar-Olav Jõõras.

## Välislingid
*
*Rivo Jõõrase sporditulemused
*Haud Tallinna Metsakalmistul
Regionaalne integratsioon

**Regionaalne integratsioon** ehk **lõimumine**/**lõimimine** on protsess, kus naaberriigid sõlmivad omavahel kokkuleppe koostöö tihendamiseks ühiste institutsioonide ja reeglite abil.
Cilja Laud

**Cilja Laud** (sündinud 1938) on Eesti juudi aktivist.

Ta on lõpetanud Leningradi Riikliku Kultuuriinstituudi.

## Töökohad
Ta töötas 20 aastat Hans Pöögelmanni nimelises Elektrotehnika Tehases patendiuuringute ja infoosakonna juhatajana, seejärel Eesti Rahvusraamatukogu konverentsiteeninduse osakonna juhatajana. Veel on ta töötanud Haridus- ja Teadusministeeriumis rahvusvähemuste hariduse osakonna juhatajana.

## Seos Eesti Juudi Kogukonnaga
Ta oli aastatel 1995–2005 Eesti Juudi Kogukonna esimees.

## Tunnustus
*2004 Valgetähe IV klassi teenetemärk
*2008 Tallinna teenetemärk
*Poola teenetemärk

## Viited
18A

**18A** on Tallinna bussiliin, mis avati 1. oktoobril 2019 ning sõidab Viru Keskusest Urdasse.

Liin avati pikendusena bussiliinile 18, sõites Nõlvaku peatusest edasi kuni Urda peatuseni ning tehes tagasipöörde Tallinna suunas Topi liiklussõlmel.

Liini teenindab Tallinna Linnatranspordi AS ning on käigus kõigil nädalapäevadel. Väljumised 30-55 minuti tagant



## Peatuste loend

### Viru keskus > Urda
*Viru keskus 1
*Viru
*Vabaduse väljak
*Kosmos
*Vineeri
*Tallinn-Väike
*Kalev
*Hallivanamehe
*Järve
*Virve
*Risti
*Liiva
*Näituse
*Haava
*Valdeku
*Nurme
*Kaare
*Hiiu
*J. V. Jannseni
*Hõimu
*Vikerkaare
*Raba
*Naaritsa
*Pärnu maantee
*Vana-Pääsküla
*Sillaotsa
*Nõlvaku
*Urda

### Urda > Viru keskus
*Urda
*Laagri
*Nõlvaku
*Vana-Pääsküla
*Pärnu maantee
*Naaritsa
*Raba
*Vikerkaare
*Hõimu
*J. V. Jannseni
*Hiiu
*Kaare
*Nurme
*Valdeku
*Haava
*Näituse
*Liiva
*Risti
*Järve
*Hallivanamehe
*Kalev
*Tallinn-Väike
*Vineeri
*Kosmos
*Vabaduse väljak
*Estonia
*A. Laikmaa
Hannibal Hamlin

**Hannibal Hamlin** (27. august 1809 Paris, Massachusetts – 4. juuli 1891 Bangor, Maine) oli Ameerika Ühendriikide poliitik, asepresident 4. märtsist 1861 4. märtsini 1865 president Abraham Lincolni valitsusajal. Ta oli esimene vabariiklane sellel kohal.

Hamlin töötas enne poliitikukarjääri ajakirjaniku, advokaadi ja ohvitserina.

1840. aastatel oli ta USA Esindajatekoja liige. 1848–1857, 1857–1961 ja 1869–1881 oli ta Maine'ist valitud USA senaator. 1857 oli ta lühikest aega Maine'i osariigi kuberner. Pärast asepresidendi ametiaja lõppu töötas ta maksukogujana Bostoni sadamas.
Uładzimir Makiej

**Uładzimir Makiej** (valgevene keeles *Уладзімір Макей*, transkribtsioonis **Vladimir Makei**; 5. august 1958 Nekraševičy küla, Kareličy rajoon, Hrodna oblast – 26. november 2022) oli Valgevene diplomaat ja poliitik. Ta oli 20. augustist 2012 kuni surmani Valgevene välisminister.

## Elulugu
Uładzimir Makiej sündis 5. augustil 1958 ja kasvas üles Nekraševičy külas Valgevene NSV-s. Ta lõpetas Luki külakooli kuldmedaliga, 1980 aastal lõpetas Valgevene Riikliku Võõrkeelte Pedagoogilise Instituudi. Seejärel teenis ta aastatel 1980–1992 Nõukogude armee sõjaväeluures GRU-s, olles auastmelt reservpolkovnik. Pärast Nõukogude Liidu lagunemist õppis Makiej aastatel 1992–1993 Austrias Viini diplomaatilises akadeemias.

Edasi kulges 1993. aastast Makiej karjäär Valgevene välisministeeriumis. 1993–1996 töötas ta mitmes välisministeeriumi osakonnas, töötades 1995–1996 protokolliosakonna asejuhina. 1996–1999 oli Makiej Valgevene esindaja Euroopa Nõukogus ja Valgevene suursaadiku nõunik Prantsusmaal. 1999–2000 töötas ta välisministeeriumis üleeuroopalise osakonna direktorina.

Valgevene lehte andmetel jäi Makiej Valgevene presidendile Alaksandr Łukašenkale silma 90. aastate keskel. Makiej sai tööd presidendikantseleis, kus töötas aastatel 2000–2008 presidendi assistendina ja 2008–2012 presidendi kantseleiülemana, kus haldas kantselei suhtlust poliitiliste organisatsioonidega. 20. augustil 2012 sai Makiej Valgevene välisministri ametikoha, kus juhtis välisministeeriumi Łukašenkale truult kuni oma surmani 26. novembril 2022. 

### Isiklikku
Makiej rääkis võõrkeeltena soravalt saksa ja inglise keelt. Ta oli 2008. aastast abielus Vera Poljakova-Makeiga ning tal on kolm last.

## Viited
Tailased

**Tailased** on Tai põhirahvas. Nad on peamiselt budistid. Maailmas elab 90 miljonit tailast. Nad kõnelevad tai keelt.

## Välislingid

 
*
Pross

**Pross** on sõle uusaegne edasiarendus, kinnitusnõelaga varustatud rinnaehe, mis hakkas kujunema varauusajal ja arenes lõplikult välja 17.–18. sajandil.

Erinevalt sõlest, mis on alati kinnitusvahend, on pross vaid kaunistusliku funktsiooniga. Pross on üks parüüri kohustuslikke komponente.

### Etümoloogia
Eesti keelde on sõna jõudnud saksa sõnast *Brosche* (saksa keeles kasutusel alates 19. sajandist) või prantsuse sõnast *broche* [brɔʃ], päritolusõnaks võib olla gallorooma-vulgaarladina *brocca* 'teravik' ladinakeelsest sõnast *broccus*.

## Pildid

Brooch MET ES2916.jpg|18. sajandi teemantpross
Brooch (AM 11842-1).jpg|19. sajandi pross eestvaates
Brooch (AM 11842-2).jpg|Sama pross tagantvaates
Brooch (AM 16752-1).jpg|Juugenddekooriga 20. sajandi emailpross
Brooch (AM 16752-2).jpg|Sama pross tagantvaates


## Vaata ka
* Sõlg
* Agraff
* Agraffnupp
* Rinnamärk
* Kokard
* Ehtenõel

## Viited

## Välislingid
* Brosche. - Reallexikon zur Deutschen Kunstgeschichte
* Anziehend: Von der Fibel zur Brosche. – Google Arts and Culture (Pforzheimi ehtemuuseumi sõlgede ja prosside ajalooline ülevaade 900. eKr kuni 2009. aasta, saksa keeles)
Margiti saar

**Margiti saar** (ungari keeles *Margit-sziget*) on Doonau jõesaar Budapesti XIII ringkonnas.

## Vaata ka
*Óbudai saar
Koit (tudengisatelliit)

**Koit** on Tallinna Tehnikaülikooli ehitatud tudengisatelliit. See toimetati kosmosesse 5. juulil 2019 Vostotšnõi kosmodroomilt kanderaketiga Sojuz. 

Satelliit vastab 1 ühiku suuruse kuupsatelliidi standardile, olles mõõtudega 10 cm x 10 cm x 10 cm. Satelliidi üheks eksperimendiks oli kõrgsagedusliku X-riba mikrolaineside testimine väikese satelliidiga.

21. novembril 2020 õnnestus teadlastel juhuslikult satelliidiga ühendus leida, kui antennid ja seadmed olid Hämarikuga sidepidamise seadistustel.
Koit tiirles orbiidil 530 km kõrgusel kiirusega 7,6 km/s.

Koit lõpetas oma eksistentsi 1. aprillil 2024. aastal, kui ta atmosfääri ülakihtidesse laskununa seal ära põles.

## Vaata ka
*Hämarik (tudengisatelliit). Lennutati orbiidile septembris 2020. Raadioühendus saadi 15. novembril 2020.

## Viited

## Välislingid
* Tallinna Tehnikaülikooli tudengisatelliidi koduleht
* "TTÜ teadlased pole orbiidile lennanud satelliidiga Koit ühendust saanud" ERR Novaator, 6. märts 2020
Óbudai saar

**Óbudai saar** või **Hajógyári saar** (ungari keeles *Óbudai-sziget* ja *Hajógyári-sziget*) on Doonau jõesaar Budapesti III ringkonnas.

Saarel toimub Szigeti festival.

## Vaata ka
*Margiti saar
Mabel

**Mabel Alabama-Pearl McVey** (sündinud 20. veebruaril 1996) on Suurbritannia laulja ja laulukirjutaja. 

2017. aastal ilmus tema esimene läbilöögisingel „Finders Keepers“, mis jõudis UK Singles Chart edetabelis kaheksandale kohale. 

Tema debüütstuudioalbum „High Expectations“ ilmus 2. augustil 2019, see jõudis Suurnritannia albumite edetabelis kolmandale kohale. Sellelt albumilt pärinevad ka tema hittsinglid „Don't Call Me Up“ ja „Mad Love“. Mabel on pälvinud arvukalt auhindu ja tunnustusavaldusi, sealhulgas Premios 40 Principalese parim rahvusvaheline artist (2019) ja Briti muusikaauhind briti naissoost sooloartistile (2020).

## Lapsepõlv
Mabel Alabama-Pearl McVey sündis 20. veebruaril 1996 Hispaanias Málagas. Ta on Rootsi laulja Neneh Cherry ja Suurbritannia plaadiprodutsendi Cameron McVey tütar. Tema kasuvanaisa on Ameerika Ühendriikide džässtrompetist Don Cherry ja poolvend on Mattafixi endine laulja Marlon Roudette. Mabel Alabama-Pearl McVeyl on Suurbritannia, Rootsi ja Hispaania kodakondsus.

## Karjäär
Mabeli karjäär algas 2015. aastal debüütsingliga "Know Me Better". 

2017. aasta 26. mail andis ta koos briti räppari Kojo Fundsiga välja singli "Finders Keepers", mis pääses Suurbritannia singlite edetabeli (UK Singles Chart) esikümnesse. Singliga samal päeval ilmus ka tema esimene debüüt EP "Bedroom". 13. oktoobril ilmus *[[mixtape]]* "Ivy to Roses". 

Mabel oli Harry Stylesi Euroopa turnee soojendusartist. Pärast Stylesi algas Mabeli enda Euroopa ja Suurbritannia turnee. 

2018. aastal ilmus singel "Ring Ring" koostöös Ameerika räppari Rich the Kidi ja briti DJ Jax Jonesiga. Seejärel andis Mabel uuesti välja oma *mixtape*'i "Ivy to Roses" koos uue kaanekujundusega ja lauludega, mis olid avaldatud pärast esimest väljalaset. Hiljem samal aastal kirjutas ta tüdrukuteansamblile Four of Diamonds loo "Blind".

2019. aasta 18. jaanuaril ilmus Mabeli ülemaailmne hittsingel "Don't Call Me Up", mis jõudis Suurbritannia singliedetabelis 3. kohale ja UK R&B Chart edetabelis esikohale. Sama aasta 20. veebruaril toimunud Briti muusikaauhindade galal oli Mabel nominent kategoorias "British Breakthrough Act", kuid ei võitnud seda auhinda. 

7. juunil andis ta välja laulu "Mad Love", mis on tema debüütstuudioalbumi "High Expectations" teine singel. Esialgu jõudis singel see laul Briti muusikaedetabelites 18. kohale, kuid hiljem tõusis 8. kohale. Albumi promomiseks algas High Expectations Tour turnee, mille käigus esines ta Põhja-Ameerikas, Euroopas ja Suurbritannias. 

20. septembril ilmus Hollandi DJ Tiësto ja Mabeli koostöösingel "God Is a Dancer".

2020. aastal kaverdas Mabel koos Sigridi, Dua Lipa, Rita Ora ja paljude teistega BBC Radio 1 otseetris Foo Fightersi laulu "Times Like These". See korraldati BBC Radio 1 projekti "Stay at Home" raames seoses koroonapandeemiaga. 

## Diskograafia

### Stuudioalbumid
* "High Expectations" (2019)
Karsten Warholm

**Karsten Warholm** (sündinud 28. veebruaril 1996) on Norra kergejõustiklane ja olümpiavõitja, kes võistleb sprindidistantsidel tava- ja tõkkejooksus. 

2021. aasta 1. juulil Oslos ületas ta 29 aasta vanuse maailmarekordi 400 meetri tõkkejooksus, ajaga 46,70. Eelmine rekord 46,78 oli 1992. aastast Kevin Youngi nimel. 2020. aasta suveolümpiamängudel Tokyos võitis ta 400 meetri tõkkejooksu ajaga **45,94** sekundit, ületades enda nimel olnud maailmarekordi üle kolmveerandi sekundiga.

Ta on tulnud 400 meetri tõkkejooksus kolmekordseks maailmameistriks (2017, 2019 ja 2022) ning kahekordseks Euroopa meistriks 2018 ja (2022).

Warholm tuli 2013. aastal Donetskis kuni 18-aastaste maailmameistriks kaheksavõistluses tulemusega 6451. Ta sai 2014. aastal Eugene'is toimunud kuni 20-aastaste maailmameistrivõistlustel kümnevõistluses 10. koha. 2014. aasta Euroopa meistrivõistlustel Zürichis jooksis ta 400 m jooksus eeljooksus aja 46.73 ja poolfinaali ei pääsenud. Ta võitis 2015. aastal Eskilstunas kuni 20-aastaste Euroopa meistrivõistlustel hõbemedali nii 400 meetri jooksus ajaga 46,50 kui ka kümnevõistluses 7764 punktiga. 

2016. aasta Euroopa meistrivõistlustel Amsterdamis sai Warholm 400 m tõkkejooksus kuuenda koha. 2016. aasta suveolümpiamängudel Rio de Janeiros jõudis ta 400 m tõkkejooksus poolfinaali. 2017. aastal Bydgoszczis tuli ta kuni 23-aastaste Euroopa meistriks 400 meetri tõkkejooksus ajaga 48,37 ja võitis hõbemedali 400 meetri jooksus ajaga 45,75. 

Londonis peetud 2017. aasta kergejõustiku maailmameistrivõistlustel tuli Warholm maailmameistriks 400 m jooksus ajaga 48,35 ja 2019. aasta Doha maailmameistrivõistlustel ajaga 47,42. 2018. aastal tuli ta Berliinis Euroopa meistriks 400 m tõkkejooksus Norra rekordiga 47,64. 400 meetri jooksus oli ta seal kaheksas.

2019. aastal Euroopa sisemeistrivõistlustel Glasgow's tuli ta Euroopa sisemeistriks 400 m jooksus Euroopa rekordit korda ajaga 45,05. 

Lisaks 400 meetri tõkkejooksule kuulub Warholmile ka maailmarekord 300 meetri tõkkejooksus – 33,26. 

## Välislingid
* 
*
Lembit Pihlak

**Lembit Pihlak**, (7. veebruar 1921 Tallinn – 3. märts 2006 Tallinn) oli Eesti laskesportlane ja Eesti NSV harrastuspurilendur.

Ta lõpetas 1940 Tallinna 5. Keskkooli. Sportima hakkas ta koolipäevil, 1939 teenis välja Eesti Laskurliidu erimeistri märgi. 

Purilennuga tegeles Lembit Pihlak aastast 1954 Ülo Keeduse, Illar Linki ja Hugo Abrami juhendamisel. Ta tuli 1961, 1963 ja 1964 purilennus Eesti meistriks. 1964. aastal püstitas Lembit kaheistmelisel purilennukil kaks Eesti absoluutset rekordit: kõrgus 4150 m ja kõrguse juurdevõtt 3500 m. 1963–1971 oli ta  Eesti NSV Purilennuspordiföderatsiooni (spordiliit) presiidiumi esimees. Lembit töötas 1952–80 ETKVL-i autobaasis ja tööstusettevõttes Orto. Lembit Pihlak on tegutsenud purilennukohtunikuna ja -instruktorina , on Ridali Lennuklubi auliige. 

## Viited

## Välislingid
*
*Foto Rahvusarhiiv
*Pool tundi noorte spordisõprade klubis. Purilennukid. ERR Arhiiv
* "... esimesed NSV Liidu purilennu meistersportlased Eestis" Spordileht nr. 59, 24. juuli 1964,
Jesse James

**Jesse Woodson James** (5. september 1847 – 3. aprill 1882) oli Ameerika Ühendriikide kurjategija, kes süstemaatiliselt ründas Missouri osariigis panku ja ronge. Ta oli juba oma eluajal laialt tuntud, kuid pärast surma sai temast üks Metsiku Lääne legende.

Jesse Jamesi tappis tema jõugu liige 1882. aastal. Ta maeti oma maja tagaaeda.
Traaler

**Traaler** (ka **traallaev**) on kalapüügilaev traaliga kalapüügiks. 

Traaler on kõige harilikum kalapüügilaev. 

Traalimise viisi järgi eristatakse parda- ja ahtertraalereid. Tänapäeval on levinumad ahtertraalerid, millel asub traali vette laskmiseks või üles tõstmiseks spetsiaalne ahtrislip. 

Suurematel traaleritel võivad pardal asuda ka kalatöötlemis- ja külmutusseadmed. 

Nimetuse all traaler võib silmas pidada ka mereväes kasutatavat miinitraalerit.

## Ajalugu
Hugo Abram

**Hugo Abram** (14. aprill 1915 Tallinn – 28. september 1998 Tallinn) oli Eesti sõjaväelane (nooremleitnant, 1940), purilendur ja treener.

Ta lõpetas 1933. aastal Tallinna Reaalkooli, 1935. aastal Eesti kaitseväe lennukooli tagavaralendurite kursused ja 1939. aastal lennukooli ohvitseride klassi.

Teise maailmasõja ajal mobiliseeriti ta Punaarmeesse, kus ta teenis aastatel 1941–1943 Ufas lennukooli instruktorina ja sooritas 1942. aastal oma esimese langevarjuhüppe. Aastatel 1944–1946 oli ta lennueskadrilli Tasuja lendur, pärast demobiliseerimist 1946. aastal jätkas Abram oma lennunduskarjääri Eestis, olles aastatel 1946–1949 OSOAVIAHIM-i instruktor ning alates 1947. aastast Tallinna Aeroklubi mootorlendurite algväljaõppesalga komandör.

Hugo Abram alustas purilendurite väljaõpet 1949. aastal ja võttis selle ala ise aktiivselt osa, tehes regulaarselt lendusid purilennukiga. 1957. aastal toimunud Balti tsoonivõistlusel saavutas ta meeskondliku esikoha, 1961. aastal purilennus I järgu ja NSV Liidu rahvaste spartakiaadil meeskondliku 7. koha. 

Ta oli aastatel 1960–1966 Eesti koondise treener ning tema õpilaste hulka kuulusid Illar Link, Ülo Keedus, Andrei Tjaptin, Eda Laan ja Ants Künnapuu.

Aastatel 1966–1980 töötas Hugo Abram ALMAVÜ purilennuinstruktorina, ta oli ka üleliidulise kategooria kohtunik.

## Viited


## Välislingid
*Kirjutamata memuaare
*Kirje ohvitseride andmekogus